Կեյրեն Վեստվուդ

**Կեյրեն Վեստվուդ** (, ), պրոֆեսիոնալ ֆուտբոլիստ, որը հանդես է գալիս «Կրյու Ալեքսանդրա» ֆուտբոլային ակումբի կազմում դարպասապահի դիրքում։ Ծնվել է Անգլիայում, հանդես է եկել Իռլանդիայի ֆուտբոլի ազգային հավաքականում։

## Ակումբյին կարիերա
### Մանչեսթեր Սիթի
Վեստվուդը ծնվել է Մանչեստրում։ Իր կարիերան սկսել է «Ֆլետչեր Մոս Ռեյնջերս» ֆուտբոլային ակումբում, այնուհետև տեղափոխվել է Մանչեսթեր Սիթի։ Նա երբեք չի խաղացել մեկնարկային կազմում և ազատ է արձակվել։ Ազատ արձակվելուց մի քանի շաբաթ առաջ նա կոտրել էր ձեռքը, երբ վարձավճարով գտնվում էր «Օլդհեմ Աթլետիկ» ֆուտբոլային ակումբում։ Այնուհետև անհաջող փորձություններ է ունեցել Բրեդֆորդ Սիթիում և Ակրինգտոն Սթենլիում։

### Կարլայլ Յունայթեդ
Այնուհետև Վեստվուդը միացավ Կարլայլ Յունայթեդին՝ դառնալով Մեթ Գլենոնին փոխարինողը։ Չնայած գավաթային հանդիպումների մեծամասնությանը մասնակցելուն, 2005 թվականի մարտին, երբ Գլենոնը վնասվածք ստացավ, Վեստվուդը մի քանի հանդիպում անցկացրեց մեկնարկային կազմում, նախքան նրան փոխարինեց նոր մարզավիճակ ձեռք բերած Գլենոնը։

2005/06 մրցաշրջանում Գլենոնը հեռացավ Կարլայլից, և նրանք պայմանագիր կնքեցին Էնթոնի Ուիլյամսի հետ՝ որպես նրան փոխարինող։ Թվում էր, թե Վեստվուդը կրկին կդառնա ակումբի երկրորդ դարպասապահը, բայց նա վերջապես հնարավորություն ստացավ պայքարել համար մեկ մարզաշապիկի համար, և դա նրան հաջողվեց։ Նա իր տիտղոսային մրցաշրջանում անցկացրել է 35 հանդիպում երկրորդ լիգայում և շարունակել է մնալ ակումբի թիվ մեկ դարպասապահը։

### Քովենթրի Սիթի
2008 թվականի հունիսի 18-ին Վեստվուդը 3 տարվա պայմանագիր է կնքել չեմպիոնական ակումբի՝ Քովենթրի Սիթիի հետ։ 2009 թվականին ակումբում իր դեբյուտային մրցաշրջանում Պրոֆեսիոնալ ֆուտբոլային ասոցիացիայի (PFA) վարկածով ճանաչվել է տարվա լավագույն թիմի խաղացող։ 2009/10 մրցաշրջանում շահել է տարվա ակումբի լավագույն խաղացողի մրցանակ։

### Սանդերլենդ
2011 թվականի հունիսի 22-ին հաստատվել է, որ Վեստվուդը հուլիսի 1-ին կմիանա Սանդերլենդ ֆուտբոլային ակումբին՝ անվճար տրանսֆերի իրավունքով։ Նա իր նորամուտը Սանդերլենդի կազմում նշել է օգոստոսի 23-ին Բրայթոն ընդ Հոուվ Ալբիոնի դեմ, Ֆուտբոլային լիգայի գավաթի խաղում։ Նրա առաջին հայտնվելը Պրեմիեր Լիգայում տեղի է ունեցել հոկտեմբերի 29-ին՝  Աստոն Վիլլայի դեմ խաղում, երբ փոխարինման է դուրս եկել վնասվածք ստացած Սիմոն Մինյոլեին։ Ավելի ուշ Վեստվուդը հետ է մղել Սանդերլենդի նախկին հարձակվող Դարեն Բենտի հարվածը, երբ հարձակվողը դուրս եկավ նրան դեմ առ դեմ՝ 1-1 հաշվի ժամանակ։ Մանչեսթեր Յունայթեդի դեմ հաջորդ խաղում Վեստվուդը կատարել է կրկնակի սեյվ՝ հետ մղելով Ուեյն Ռունիի և Պատրիս Էվրայի հարվածները, սակայն Յունայթեդը հաղթել է 1-0 հաշվով։

2013–14 մրցաշրջանի վերջում նա ազատ է արձակվել ակումբի կողմից։

### «Շեֆիլդ Ուենսդեյ»
2014 թվականի հուլիսի 7-ին Վեստվուդը երկու տարվա պայմանագիր է կնքել «Շեֆիլդ Ուենսդեյ» ակումբի հետ։

2014/15 մրցաշրջանի վերջում Վեստվուդը Պրոֆեսիոնալ ֆուտբոլային ասոցիացիայի վարկածով ճանաչվել է 2014/15 առաջնությունում տարվա լավագույն թիմի խաղացող։

2019 թվականի հուլիսին նա նոր 2 տարվա պայմանագիր է կնքել ակումբի հետ։

Վեստվուդը այն երեք խաղացողներից մեկն է, որը բազմիցս դարձել է «Շեֆիլդ Ուենսդեյի տարվա խաղացող» մրցանակի դափնեկիր։ Նա երկու անգամ արժանացել է այդ մրցանակին՝ 2014/15 և 2016/17 մրցաշրջանների ավարտին։

2021 թվականի մայիսի 20-ին հայտարարվեց, որ նա մրցաշրջանի ավարտից հետո կհեռանա «Շեֆիլդ Ուենսդեյ» ֆուտբոլային ակումբից։

### Քուինս Պարկ Ռեյնջերս
2022 թվականի մարտի 18-ին Վեստվուդը միացել է Քուինս Պարկ Ռեյնջերս ֆուտբոլային ակումբին մինչև մրցաշրջանի ավարտը։

### «Կրյու Ալեքսանդրա»
2024 թվականի փետրվարի 8-ին Վեստվուդը կարճաժամկետ պայմանագրով միացել է «Կրյու Ալեքսանդրա» ակումբին, որպես փոխարինող՝ վնասվածք ստացած դարպասապահ Թոմ Բութին։

## Միջազգային կարիերա
Վեստվուդը իրավունք ուներ ներկայացնելու Անգլիայի և Իռլանդիայի ֆուտբոլի ազգային հավաքականները, քանի որ նրա տատիկն ու պապիկը Ուեքսֆորդից գաղթել էին Մանչեստր։ 2009 թվականի մայիսի 17-ին Վեստվուդը հրավիրել են Իռլանդիայի հավաքական՝ մասնակցելու Պորտուգալիայում անցկացվող ուսումնամարզական հավաքին։ 2009 թվականի մայիսի 29-ին Վեստվուդն առաջին անգամ խաղադաշտ դուրս եկավ Իռլանդիայի հավաքականի կազմում Նիգերիայի դեմ ընկերական խաղում։ 2009 թվականի սեպտեմբերի 8-ին «Թոմոնդ Պարկ» մարզադաշտում ընկերական հանդիպում է անցկացրել Հարավաֆրիկյան Հանրապետության հավաքականի հետ։ 2011 թվականի մարտի 26-ին Վեստվուդը իր նորամուտը նշել է Մակեդոնիայի դեմ Եվրոպայի առաջնության ընտրական խաղում։ Նա որոշիչ սեյվ է կատարել հանդիպման վերջին րոպեներին։

Վեստվուդն ընդգրկվել է Իռլանդիայի հավաքականի կազմում «Եվրո 2012»-ում, չնայած չի մասնակցել ոչ մի հանդիպման։ «Եվրո 2012»-ից հետո Շեյ Գիվենի թոշակի անցնելուց հետո Վեստվուդը դարձել էր իր երկրի ազգային հավաքականի առաջին համարը, թեև հետագայում այդ տեղը զիջեց Դեվիդ Ֆորդին։ 2013 թվականի հունիսի 2-ին նա իր 15-րդ հանդիպումն անցկացրեց Իռլանդիայի հավաքականի կազմում՝ 4-0 հաշվով հաղթելով Վրաստանին։

Նա հանդես է եկել «ՈՒԵՖԱ Եվրո 2016» թվականի առաջնությունում, որտեղ առաջին անգամ օգնել է ազգային թիմին դուրս գալ մրցաշարի փլեյ-օֆֆ փուլ։

## Կարիերայի վիճակագրություն
### Ակումբ

### Հավաքական

## Մրցանակներ
**Կարլայլ Յունայթեդ**

* Անգլիայի ֆուտբոլի Լիգա 2․ 2005–06
* Անգլիայի ֆուտբոլային լիգայի փոխչեմպիոն․ 2005–06

**Իռլանդիա**

* Ազգերի գավաթ. 2011

## Ծանոթագրություններ


## Արտաքին հղումներ
* 

## Նշումներ

 
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Կրու Ալեքսանդրայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Քովենթրի Սիթիի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Օլդհեմ Ատլետիկի ֆուտբոլիստներ